
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης ιδιοκτησίας 
του Δημητρίου και Κυριακής Γιαννουλάκη και «ΤΕΧΝΟ- 
ΟΙΚΟΔΟΜΙΚΗ Α.Ε.» στην θέση «Πύργος» της Κοινότη¬ 
τας Αχλάδας (Ν. Ηρακλείου) και καθορισμός οριογραμ- 
μής ρέματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 4,5 και 6 του άρθρου 29 του Ν. 
1947/1991 «Απλούστευση φορολογικών διαδικασιών και 
άλλες ρυθμίσεις» (Α’ 70) όπως η παρ. 6 τροποποιήθηκε με 
την παρ. 8 του άρθρου 6 του Ν. 2052/1992 «Μέτρα για 
την αντιμετώπιση του νέφους και πολεοδομικές ρυθμί¬ 
σεις» (Α' 94). 

2. Τις διατάξεις των άρθρων 1, 2, 9 και 11 του από 
17.7.1923 Ν. Δ/τος (Α' 228) «Περί σχεδίων πόλεων κ.λπ.» 
όπως μεταγενέστερα, τροποποιήθηκαν και συμπληρώθη¬ 
καν. 

3. Τις διατάξεις του άρθρου 6 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

4. Τις διατάξεις του άρθρου 3 της 71076/7351/ 
24.6.1991 απόφασης του Υπουργού Περιβάλλοντος, Χω¬ 
ροταξίας και Δημοσίων Έργων «Απαιτούμενα δικαιολογη- 
τικά για την έκδοση της απόφασης οικιστικής καταλληλό¬ 
τητας και για την έγκριση της πολεοδομικής μελέτης του 
άρθρου 29 του Ν. 1947/1991 και σχετικές ρυθμίσεις» (Β' 
492). 

5. Τις διατάξεις των άρθρων 6 (παρ. 1), 7,8 9 και 16 του 
Ν. 1577/1985 «Γενικός Οικοδομικός Κανονισμός» (Α’ 
210) όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

6. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081 /92 (Α' 154). 


7. Την 1991/947/22.1.1993 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Αναπροσαρμογή του ποσού των 4.000.000 δρχ. που 
προβλέπεται από τις διατάξεις του άρθρου 29 του Ν. 
1947/1991 ως ισχύουν» (Β'32/1993). , 

8. Την 988887/7752/31.12.94 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Χωροθέτηση και οικιστική καταλληλότητα έκτασης ιδιο¬ 
κτησίας Δημητρίου και Κυριακής Γιαννουλάκη και «ΤΕ- 
ΧΝΟΟΙΚΟΔΟΜΙΚΗ ΑΕ», στην περιοχή «ΠΥΡΓΟΣ» της κοι¬ 
νότητας Αχλάδας (Ν. Ηρακλείου)» (Δ' 1338). 

9. Την Τ.Υ. οικ. 13226/30.12.1994 απόφαση Δ/νσης 
Τεχνικών Υπηρεσιών Νομαρχίας Ηρακλείου. 

10. Το 1090/12.12.94 έγγραφο της Κοιν. Αχλάδας. 

11. Την 30396 (30929/94.31372/94) 21.3.1994 από¬ 
φαση του Υπουργού Περιβάλλοντος Χωροταξίας και Δη¬ 
μοσίων Έργων «Έγκριση περιβαλλοντικών όρων για την 
ίδρυση οικισμού με την επωνυμία “ΟβδΙθΙΙο” στη θέση 
«Πύργος» Κοινότητας Αχλάδας Ηρακλείου Κρήτης δυνα¬ 
μικότητας 2.050 περίπου κατοίκων ιδιοκτησία Δημητρίου 
και Κυριακής Γ ιαννουλάκη «Δ. Γ ιαννουλάκη ΑΕ» σε ιδιό¬ 
κτητο γήπεδο εμβαδού 163.266.93 τ.μ.». 

12. Την 6/1995 γνωμοδότηση του Κοινοτικού Συμβου¬ 
λίου της κοινότητας Αχλάδας. 

13. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

14. Την 25/95 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

15. Την 215/1995 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζεται η οριογραμμή του ρέματος που βρίσκεται 
στη θέση «Πύργος» της κοινότητας Αχλάδας (Ν. Ηρα¬ 
κλείου) και η οποία εγκρίθηκε με την Τ.Υ. οικ. 13226/ 
30.12.1994 απόφαση της Δ/νσης Τεχνικών Υπηρεσιών 
Νομαρχίας Ηρακλείου όπως φαίνεται με μπλε γραμμή και 
στοιχεία Α, Β, Γ,... Β'... Ζ' στα δύο (2) σχετικά πρωτότυπα 
διαγράμματα με κλίμακα 1:500 που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 

την 60642/1995 πράξη του και που αντίτυπά τους σε φω- 
τοσμίκρυνση δημοσιεύονται με το παρόν διάταγμα. 

Αρθρο 2 

Εγκρίνεται η πολεοδομική μελέτη της έκτασης ιδιοκτη¬ 
σίας Δημητρίου και Κυριακής Γιαννουλάκη και «ΤΕΧΝΟ- 
ΟΙΚΟΔΟΜΙΚΗ Α.Ε.» στην θέση «Πύργος» της Κοινότητας 
Αχλάδας (Ν. Ηρακλείου) με τον καθορισμό οικοδομήσιμων 
χώρων, οδών, πεζοδρόμων, χώρων κοινόχρηστου πράσι¬ 
νου, χώρων στάθμευσης αυτοκινήτων, αθλητικών εγκατα¬ 
στάσεων, κολυμβητηρίου, βιολογικού καθορισμού όπως 
φαίνεται στα σχετικά τρία (3) χρωματισμένα πρωτότυπα 
διαγράμματα σε κλίμακα 1:500 που θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την 60642/1995 πράξη του και που αντίτυπά τους σε φω- 
τοσμίκρυνση δημοσιεύονται με το παρόν διάταγμα. 

Αρθρο 3 

1. Ετους οικοδομήσιμους χώρους που χαρακτηρίζονται 
στα διαγράμματα του άρθρου 2 με στοιχεία Ο.Τ. επιτρέπο¬ 
νται οι χρήσεις αμιγούς κατοικίας όπως προσδιορίζονται 
από το άρθρο 2 του από 23.2.87 Π. Δ/τος (Δ' 166). 

2. Στους οικοδομήσιμους χώρους που χαρακτηρίζονται 
στα διαγράμματα του άρθρου 2 με στοιχεία Ο.Τ.Κ. επιτρέ¬ 
πονται οι χρήσεις πολεοδομικού κέντρου όπως προσδιορί¬ 
ζονται από το άρθρο 4 του παραπάνω Π. Δ/τος με εξαί¬ 
ρεση των πρατηρίων βενζίνης, των εγκαταστάσεων εμπο¬ 
ρικών εκθέσεων και μέσων μαζικής μεταφοράς στους το¬ 
μείς Δ και Ε όπως καθορίζονται στο άρθρο 5 του παρό¬ 
ντος. 

3. Στους οικοδομήσιμους χώρους που χαρακτηρίζονται 
στα διαγράμματα του άρθρου 2 με στοιχεία Ο.Τ.Τ. επιτρέ¬ 
πονται οι χρήσεις τουρισμού-αναψυχής όπως προσδιορί¬ 
ζονται από το άρθρο 8 του παραπάνω Π. Δ/τος. 

Αρθρο 4 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το πολεο- 
δομικό σχέδιο επιβάλλεται προκήπιο πλάτους τριών (3), 
τεσσάρων (4), μέτρων όπως φαίνεται στα διαγράμματα 
του άρθρου 2. 

Αρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμού δόμησης των οικοπέδων ορί¬ 
ζονται κατά τομείς Α, Β, Γ, Δ, Ε και ΣΤ, όπως φαίνονται στα 
διαγράμματα του άρθρου 2 ως εξής: 

Α. ΤομέαςΑ 

1. Ελάχιστο πρόσωπο: οκτώ (8) μ. 

Ελάχιστο εμβαδόν: τριακόσια (300) τ.μ. 

2. Μέγιστο ποσοστό κάλυψης: εξήντα τοις εκατό (60%) 
της επιφάνειας τους. 

3. Συντελεστής δόμησης: επτά δέκατα (0,7). 

Β. Τομέας Β 

1. Ελάχιστο πρόσωπο: οκτώ (8) μ. 

Ελάχιστο εμβαδόν: τριακόσια (300) τ.μ. 

2. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

3. Συντελεστής δόμησης: έξι δέκατα (0,6). 

Γ. Τομέας Γ 

1. Η αρτιότητα καθορίζεται από το εμβαδόν του οικοδο¬ 
μικού τετραγώνου όπως φαίνεται στα διαγράμματα του 
άρθρου 2. 


2. Μέγιστο ποσοστό κάλυψης: εβδομήντα τοις εκατό 
(70%) της επιφάνειας του οικοδομικού τετραγώνου. 

3. Συντελεστής δόμησης: οκτώ δέκατα (0,8). 

Δ. Τομέας Δ 

1. Η αρτιότητα καθορίζεται από το εμβαδόν του οικοδο¬ 
μικού τετραγώνου όπως φαίνεται στα διαγράμματα του 
άρθρου 2. 

2. Καθορίζεται διάγραμμα κάλυψης όπως φαίνεται με 
κόκκινη γραμμή στα ως άνω διαγράμματα του άρθρου 2. 

Κατά την έκδοση της οικοδομικής άδειας απαιτείται η 
εξασφάλιση επικοινωνίας του εσωτερικού ενιαίου ακάλυ¬ 
πτου χώρου του Ο.Τ. με τους κοινόχρηστους χώρους που 
το περιβάλλουν. 

3. Συντελεστής δόμησης: οκτώ δέκατα (0,8). 

Ε. Τομέας Ε 

1. Η αρτιότητα καθορίζεται από το εμβαδόν του οικοδο¬ 
μικού τετραγώνου όπως φαίνεται στα διαγράμματα του 
άρθρου 2. 

2. Μέγιστο ποσοστό κάλυψης: εξήντα τοις εκατό (60%) 
της επιφάνειας του οικοδομικού τετραγώνου. 

3. Συντελεστής δόμησης: επτά δέκατα (0,7). 

ΣΤ. Τομέας ΣΤ 

1. Η αρτιότητα καθορίζεται από το εμβαδόν του οικοδο¬ 
μικού τετραγώνου όπως φαίνεται στα διαγράμματα του 
άρθρου 2. 

2. Μέγιστο ποσοστό κάλυψης: εξήντα τοις εκατό (60%) 
της επιφάνειας του οικοδομικού τετραγώνου. 

3. Συντελεστής δόμησης: οκτώ δέκατα (0,8). 

Ζ.1. Το μέγιστο επιτρεπόμενο ύψος των κτιρίων όλων 
των παραπάνω τομέων ορίζεται σε επτά (7) μέτρα, το 
οποίο προσαυξάνεται κατά ένα μέτρο και είκοσι εκατοστά 
του μέτρου (1,20) σε περίπτωση κατασκευής στέγης. 

2. Κατ’ εξαίρεση του προηγουμένου εδαφίου ορίζονται 
τα εξής: 

- Στους τομείας Γ και Δ το μέγιστο επιτρεπόμενο ύψος 
των ειδικών κτιρίων κοινωνικής - αστικής υποδομής (ΔΕΗ, 
ΟΤΕ κ.λπ.) δύναται να ορίζεται σε εννέα (9) μ. 

Επίσης στον τομέα Δ για κατασκευές με χαρακτήρα δια- 
κοσμητικό ή αναφοράς, κατόψεως όχι μεγαλύτερης των 
15 τ.μ. είναι δυνατόν να ορίζεται μέγιστο επιτρεπόμενο 
ύψος μέχρι 16 μέτρα μετά από έγκριση της αρμόδιας δευ¬ 
τεροβάθμιας ΕΠΑΕ. 

- Στον τομέα ΣΤ το μέγιστο επιτρεπόμενο ύψος των ει¬ 
δικών κτιρίων τουρισμού (κτίρια συνεδρίων) δύναται να 
ορίζεται σε εννέα (9) μ. 

Η. Επιπλέον των ανωτέρω ισχύουν και τα κάτωθι: 

1. Δεν επιτρέπεται η κατασκευή κτιρίων επί υποστηλω- 
μάτων (ρίίοίίδ). 

2. Δεν επιτρέπεται η κατασκευή εξωστών συνεχόμενων 
σε δύο όψεις του κτιρίου. 

3. Απαγορεύεται η τοποθέτηση επιγραφών, διαφημί¬ 
σεων, κεραιών τηλεοράσεων και απολήξεων κλιμακοστα¬ 
σίου στο δώμα των κτιρίων. 

Επιτρέπεται η τοποθέτηση ηλιοθέρμων εφόσον η κατα¬ 
σκευή τους εντάσσεται αρμονικά στην κατασκευή του δώ¬ 
ματος και έχει προβλεφθεί στην σχετική οικοδομική 
άδεια. 

4. Απαγορεύεται η τοποθέτηση πινακίδων διαφημίσεων 
οποιωνδήποτε διαστάσεων σε κτίρια ή γήπεδα του οικι¬ 
σμού. 

Επιτρέπεται η τοποθέτηση επιγραφών στις όψεις των 
κτιρίων των ΟΤ με χρήση πολεοδομικού κέντρου, αν αφο- 

ρούν στη συγκεκριμένη χρήση των κτιρίων. 

5. Στους χώρους αθλητικών εγκαταστάσεων επιτρέπε¬ 
ται η διαμόρφωση ανοιχτών γηπέδων καλαθοσφαίρισης 
και τέννις. Στους χώρους κολυμβητηρίου επιτρέπεται η 
κατασκευή ανοιχτού κολυμβητηρίου μεγίστης επιφανείας 
400 τετ. μέτρων με τις απαραίτητες υπόγειες ηλεκτρομη- 
χανολογικές εγκαταστάσεις. 

Επιτρέπεται επίσης η κατασκευή υπέργειων βοηθητι¬ 
κών εγκαταστάσεων (αποδυτήρια, λουτρά, κυλικείο κ.λπ.) 
μεγίστης επιφανείας 100 τ.μ. 

6. Στον ενιαίο ακάλυπτο χώρο του Ο.Τ. 12 επιτρέπεται η 
κατασκευή υπόγειας δεξαμενής νερού για τις ανάγκες 
ύδρευσης του οικισμού. 

7. Πριν από την έκδοση οικοδομικών αδειών για την ανέ¬ 
γερση των κτιρίων τα οποία πρέπει να έχουν τα μορφολο- 
γικά στοιχεία και τον αρχιτεκτονικό χαρακτήρα της περιο¬ 
χής και να προσαρμόζονται με το φυσικό περιβάλλον, 
απαιτείται η έγκριση της σχετικής αρχιτεκτονικής μελέτης 
από τήν αρμόδια ΕΠΑΕ Ν. Ηρακλείου. 

8. Κατά την κατασκευή των κτιριακών έργων αλλά και 
των λοιπών τεχνικών έργων που απαιτούνται για την δια¬ 
μόρφωση της περιοχής πρέπει να τηρούνται βι όροι και οι 
περιορισμοί που τίθενται με την αριθ. 30396/21.3.1994 


απόφαση Υπουργού Περιβάλλοντος, Χωροταξίας και Δη¬ 
μοσίων Έργων (Έγκριση Περιβαλλοντικών Όρων), ιδιαί¬ 
τερα όσον αφορά την αποκατάσταση του τοπίου και την 
περιβαλλοντική αναβάθμισή του. 

9. Για την ανέγερση ξενοδοχειακής μονάδας στο Ο.Τ. 
29 απαιτείται η έγκριση της σχετικής μελέτης από τον 
Ε.Ο.Τ. Η μονάδα αυτή πρέπει να είναι Α τάξεως και δυνα¬ 
μικότητας άνω των 150 κλινών. 

Αρθρο 6 

Η ισχύς της παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 19 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

